|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 12.novembrī** | **Nr. GND/2024/686** |
|  | **(ārkārtas sēdes protokols Nr.20; 4.p)** |

**Par atkārtotu Gulbenes novada attīstības programmas 2025.-2030.gadam projekta publisko apspriešanu**

2024.gada 26.septembrī Gulbenes novada pašvaldības dome pieņēma lēmumu par Gulbenes novada attīstības programmas 2025.-2030.gadam projekta nodošanu publiskajai apspriešanai un atzinumu saņemšanai (protokols Nr.17; 35.p).

Paziņojums par Gulbenes novada Attīstības programmas 2025.-2030.gadam projekta nodošanu publiskajai apspriešanai un klātienes tikšanos Gulbenē un pagastos Gulbenes novada pašvaldības tīmekļa vietnē gulbene.lv tika publicēts 2024.gada 27.septembrī, Vidzemes plānošanas reģionam atzinumu saņemšanai tika nosūtīts 2024.gada 2.oktobrī (lietvedībā reģ.nr. GND/4.14/24/2753), no 2024.gada 7.oktobra līdz 29.oktobrim notika 14 tikšanās ar iedzīvotājiem par attīstības programmu. Gulbenes novada pašvaldības domes lēmums par Gulbenes novada attīstības programmas 2025.-2030.gadam projekta nodošanu publiskajai apspriešanai un atzinumu saņemšanai tika publicēts Teritorijas attīstības plānošanas sistēmā (TAPIS) 2024.gada 26.septembrī, taču tikai 15.oktobrī atklājās, ka sistēmā notikusi kļūda un Paziņojums par publisko apspriešanu nav bijis aktīvs, bet pamatojoties uz Ministru kabineta 14.10.2014 noteikumu Nr. 628 15.punktu, TAPIS sistēma ir galvenā vieta, kur ir jābūt ievietotiem publiskajā apspriešanā nodotajiem plānošanas dokumentiem, jo tikai TAPIS nodrošina paziņojumu nosūtīšanu institūcijām, sabiedriskajām organizācijām un citiem interesentiem.

2024.gada 1.novembrī tika saņemts Vidzemes plānošanas reģiona atzinums (lietvedībā reģ.nr. GND/4.14/24/3733-V), kurā Vidzemes plānošanas reģions kopumā pozitīvi vērtē virzienu, kādā izstrādāta Gulbenes novada attīstības programma, kā arī pašvaldības ieguldījumu, izstrādājot attīstības plānošanas dokumentu. Vidzemes plānošanas reģions atzinumā aicina veikt papildinājumus attīstības programmā un organizēt atkārtotu publisko apspriešanu, atbilstoši Ministru kabineta noteikumu Nr.628 68. un 69.punktā noteiktajam, attiecīgi organizējot publisko apspriešanu, kas ilgst ne mazāk kā trīs nedēļas, un informējot plānošanas reģionu par veiktajiem precizējumiem atbilstoši atzinumā un kritēriju izvērtējumā norādītajam.

Pamatojoties uz Pašvaldību likuma 10.panta pirmās daļas 3.punktu, kas nosaka, ka domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 68.punktu, kas nosaka, ka pēc plānošanas reģiona atzinuma saņemšanas pašvaldība izvērtē tajā izteiktos iebildumus un priekšlikumu, atklāti balsojot: ar 11 balsīm "Par" (Ainārs Brezinskis, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT “Gulbenes novada attīstības programma 2025.-2030.gadam” precizētu projekta redakciju saskaņā ar pielikumiem:

1.1. 1.pielikums “Gulbenes novada attīstības programma 2025.-2030.gadam” projekta 2.redakcija;

1.2. 2.pielikums - Rīcības plāns 2025.-2030.gadam;

1.3. 3.pielikums - Investīciju plāns 2025.-2027.gadam.

1. Saskaņā ar Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 69.punktu NOTEIKT atkārtotu “Gulbenes novada attīstības programma 2025.-2030.gadam” projekta publiskās apspriešanas termiņu no 2024.gada 21.novembra līdz 2024.gada 11.decembrim.
2. INFORMĒT Vidzemes plānošanas reģionu par veiktajiem precizējumiem atbilstoši atzinumā un kritēriju izvērtējumā norādītajam.
3. PUBLICĒT paziņojumu par Gulbenes novada attīstības programmas 2025.-2030.gadam projekta publisko apspriešanu Gulbenes novada pašvaldības mājas lapā [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas”.
4. PUBLICĒT lēmumu par Gulbenes novada attīstības programmas 2025.-2030.gadam projekta publisko apspriešanu Teritorijas attīstības plānošanas sistēmā (TAPIS).

Gulbenes novada pašvaldības domes priekšsēdētājs (personiskais paraksts) A.Caunītis